הסימנים שיישארו אחרי ניתוח הרמת חזה הם בצורת עיגול סביב העטרה וממנה  כלפי מטה כמו סוכריה על מקל. בחלק מהמקרים, כשיש צורך להסיר יותר עור או להדק יותר, תלוי בשיטת הניתוח נשאר גם סימן בקפל השד בצורת T הפוכה. זהו המקום הנסתר ביותר בשד. על מנת למתוח את החזה ולטפל בהתרופפות החלק התחתון של השד, על מנת למקם מחדש את הפטמה והעטרה במקום גבוה, נאה, זקוף וצעיר יותר, על מנת להקטין את היקף העטרה ולמתוח את העור העודף יש צורך להסיר את עודפי העור ולבצע תפירה נאה ואסתטית. זהו חלק בלתי נפרד מהניתוח ולא ניתן לבצע ניתוח מסוג זה מבלי להשאיר קווי תפר גלויים. ברוב המקרים הריפוי נאה ועדין והסימנים מיטשטשים עם הזמן. יש נשים בהן הריפוי כל כך מוצלח שכעבור שנה שנתיים קשה להבחין בסימנים ובצלקות של הניתוח.